als_Latn dik_Latn sag_Latn
Daniel Xhafaj kundër Tomislav Bushiç, apo Pero Pejiç e Fation Sefës. Kjo është katërshja veterane e golit në Kategorinë Superiore. Të gjithë në moshë jo të vogël dhe ky eshte dueli për Këpucën e Arte. Sulmuesi i Teutes ka shenuar 10 gola ndërsa ai i Vllaznisë po 10. Të katër këta lojtare kanë gjetur rrugën drejt portës rregullisht dhe janë kandidaturat kryesore për të fituar trofeun e shënuesit më të mirë. Sigurisht që mosha e tyre nuk është e vogël, por ata janë sulmuesit e racës dhe ata që tundin portën më shumë se çdo lojtar në skuadra të tjera. Po cilët janë katër mosketierët që kanë shënuar më shumë dhe janë në lojë për “Topin e Artë 2014”?
Xhafaj – Daniel Xhafaj shpallet “Lojtari i vitit 2013” në anketën e organizuar nga institucioni i futbollit shqiptar. Sulmuesi vlonjat I Teutës ka marrë më shumë vota se rivalët e tij. Trajnerët dhe kapitenët e 12 skuadrave kanë qenë ata që përzgjodhën golashënues- më të mirë të kampionatit si “Topin e Artë”. Ky çmim ishte si “qershia mbi tortë” për Xhafajn, I cili tashmë është në fund të karrierës. Sigurisht këpuca e artë është një objektiv. Edhe pse është
36 vjeç, Daniel Xhafaj nuk njeh lodhje dhe nuk e ka humbur nuhatjen e golit. Me këto 10 gola, sulmuesi i palodhur vlonjat është ngjitur në kuotën e 218 golave në kampionat, duke qenë ai goeladori i dytë më i mirë i të gjithë kohërave në kampionat, pas ish sulmuesit të Vllaznisë, Vioresin Sinani (254 gola). Por, nëse Sinani ka fituar tri herë “Këpucën e Artë’, si golashënuesi më i mire “ 2 herë me Vllazninë dhe 1 herë me Tiranën; Danieli e ka fituar dy herë: me Besën dhe Flamurtarin. Daniel Xhafaj ka ndryshuar pesë skuadra: Tirana, Besa, Flamurtari, Skënderbeu dhe tani Teuta, por kudo që ka luajtur ka qenë protagonist i golave, sidomos me kavajasit dhe vlonjatët, ku ka qenë edhe shënuesi më i mirë I edicionit, respektivisht në sezonin 2009-2010 (18 gola) dhe 2010- 2011 (19 gola). Në karrierën e gjatë të tij 18-vjeçare, Danieli ka dalë tri herë kampion: 2001-2002 (Dinamo), 2008-2009 (Tirana), 2011-2012 (Skënderbeu), si dhe ka fituar edhe një Kupë me Flamurtarin (2009-2010).
Bushiç – I lindur më 2.2.1986, ky futbollist e ka nisur karrierën e tij tek një ekip shumë i njohur, pikërisht Hajduku i Splitit. Me këtë skuadër, ai ka luajtur në sezonet 2006-09. Gjatë kësaj periudhe, Tomislav Bushiç ka zhvilluar edhe një ndeshje me kombëtaren U-21 të Kroacisë. Pas përvojës me Hajdukun, ai ka kërkuar diçka ndryshe dhe për rrjedhojë ka kaluar në kampionatin izraelit me ekipin Makabi Petah. Një vit qëndrimi aty dhe më pas kthimi sërish në Kroaci tek Slaven Belupo ku luan një sezon e gjysëm ndërsa në sezonin e fundit ka luajtur në kampionatin azerbajxhanas me ekipin PFC Simurq. Pas mbarimit të kësaj kontrate, lojtari që ka një gjatësi 1.86 metra, është vënë në kërkim të një skuadre tjetër dhe menaxherë të ndryshëm i kanë sugjeruar Vllazninë. Ai ka qenë dakord me këtë lëvizje.
Sefa – Luan për të dytin sezon radhazi te Besa. Fation Sefa është një nga futbollistët model për grintën, karakterin, shpirtin e sakrificës që ai derdh pa asnjë rezervë në skuadrën kavajase. Ka fituar respektin e të gjithëve falë këtyre tipareve njerëzore dhe sportive duke dëshmuar stilin e një profesionisti të bindur mbi detyrimet që ka. Natyrisht me
moshën (29 vjeçare) dhe përvojën e madhe si futbollist (ku ka luajtur në superiore gati 250 ndeshje dhe ka shënuar mbi 80 gola), është një prej titullarëve të padiskutueshëm aktualisht në radhët e Besës. 5 përvoja ka në karrierën e tij Sefa. Me Lushnjen e vendlindjes, Shkumbinin, Laçin, Dinamon dhe aktualisht te Besa e Kavajës.
Pejiç – Pero Pejiç (lindur më 28 Nëntor 1982 në Makarska) është një futbollistë kroat i cili luan aktualisht me KF Skënderbeun në Kategorinë Superiore si sulmues. Në sezonet e fundit është konfirmuar si sulmues race në futbollin shqiptar, duke u bërë ndër më të lakuarit në merkaton e lojtarëve në çdo periudhë transferimesh. Flamurtari, Tirana dhe Skënderbeu kanë pasur sulmuesin në skuadër veç Dinamos.
als_Latn als_Latn als_Latn als_Latn als_Latn als_Latn als_Latn